
CSOLNOKY EMLÉKBIZOTTSÁG  

DR. KISS CSABA GYÖRGY

Dr. Kiss Csaba György osztályvezető főorvos úr 2009 óta dolgozott a Csolnoky Ferenc kórházban, mint reumatológus és immunológus szakorvos. Reumatológiai és fizioterápiás szakvizsgáját 1990-ben szerezte, majd allergológiai és klinikai immunológiai szakirányból tett szakvizsgát 2004-ben. 2002-től 2009-ig a Pécsi Tudományegyetem Immunológiai és Reumatológiai Klinikáján adjunktusként igyekezett szakmai tudását átadni. Résztvevője volt Leuveni Katolikus Egyetem tanulmányútján is Belgiumban, hogy tapasztalatokat gyűjtsön és azokat beépíthesse munkájába. 

Széleskörű oktatási tapasztalattal rendelkezett graduális és postgraduális képzések kapcsán, és valamint tudományos közlemények szerzője és társszerzője volt angol és magyar nyelven egyaránt. Kongresszusokon számos előadást tartott. Szakterületén, mind a reumatológia osztályon, mind a reumatológiai és immunológiai ambulanciákon végzett munkájával kivívta a betegek tiszteletet és megbecsülését. Megbízható és szakmai alaposságot tükröző konziliárius tevékenysége, segítőkészsége ismert volt valamennyi kollégája körében. Példamutató emberi magatartásával kiemelkedő szakmai tudásával méltó kitüntetettje a díjnak.

Dr. Kiss Csaba Főorvos Úr 2021-ben hunyt el, példaértékű életútja Csolnoky Ferenc Kórház valamennyi dolgozója számára maradandó értéket képvisel. 

